ગ-રોડને પણ પહોળો કરવાનું આયોજન છે. હાલમાં આ રોડ ફોર લેન છે તેને હવે સીક્સ લેન બનાવવામાં આવશે. મહાનગરપાલિકા દ્વારા આ માટે ટેન્ડર પ્રક્રિયા હાથ ધરવામાં આવશે. પાટનગર ગાંધીનગર રાજ્યનું કેપિટલ સિટી છે. અને તેનો સ્માર્ટ સિટીમાં સમાવેશ કરવામાં આવ્યો છે. સ્માર્ટ સિટી પ્રોજેક્ટ અંતર્ગત શહેરમાં વિકાસના કામો કરવામાં આવનાર છે. તેમાં ખાસ કરીને ખ રોડ બાદ હવે ગ રોડને પણ પહોળો કરવાની બાબતનો સમાવેશ કરાયો છે. આ ગ રોડને માત્ર પહોળો જ કરાશે તેવું નથી પરંતુ તેમાં સાયકલ ટ્રેકની જોગવાઈ રહેશે. રોડને સીક્સ લેન બનાવવા માટે ૨૦ કરોડના ખર્ચનો અંદાજ મુકવામાં આવ્યો છે.